GILLELEJE TENNISKLUB

KLUBMESTERSKAB 2026

På trods af vores intentioner om at dette klubmesterskab skulle være for alle niveauer i klubben, må vi nok erkende at turneringstennis, uanset hvilket niveau vi tilbyder, ikke har den store interesse. Og det er jo også fint. Der skal være plads til alle former for tennis i klubben.

På trods af dette er det dog glædeligt at der alligevel er 41 medlemmer der stiller op i 9 forskellige rækker. I år har vi også brudt tidligere regler om at der skulle være min. 4 deltager i en række for at den bliver gennemført. Dette betyder at nogle rækker med kun 2 tilmeldte bliver afviklet med direkte finaler på vores store ”klubfest” arrangement den 5. september. Planen er at alle 9 finaler vil blive afviklet her. Nogle rækker var der kun 1 tilmeldt, og dem kan vi jo af naturlige årsager ikke afvikle. Nogle har meldt sig uden makker og der har vi forsøgt at sammensætte nogle par.

Se på turneringsplanerne hvordan lodtrækningen har udmøntet sig, og hvordan kampene afvikles. Alle kampe er sat med en sidste frist for afvikling og deltagerne aftaler selv spilletidspunkt og booker bane til og med semifinaler. Finale program følger når vi kender de forventede finalister.

Turneringsform

Alle kampe spilles bedst af 3 sæt.

Eventuelt 3. sæt afgøres med match-tiebreak til 10 point.

Der spilles med almindelig tiebreak ved 6-6 i de første to sæt.

Spillerne medbringer selv bolde til indledende kampe.

Finalerne spilles med nye bolde stillet til rådighed af klubben.

Resultater skrives på skema i klubhus og sendes til Michael Kirk på SMS 23423043

Med venlig hilsen

Turneringsledelsen

Michael Kirk & Anders Hjorth